als_Latn dik_Latn sag_Latn
Ndeshje emocionuese u zhvillua të enjten në Katar midis PSG dhe Real Madrid. Ndeshja u fitua nga Los Blancos me rezultatin 1-0 ndersa heroi i ndeshjes dhe autori i golit ishte i riu Jese. Skuadra e PSG që kishte më se një javë në Katar duke u stervitur u perball me një formacion të talenteve të rinj të Realit në pjesën e parë, ndërsa në pjesën e dytë u inkuadruan në lojë nga Ancelotti lojtaret me eksperience që të ruanin rezultatin.
“Nuk ka ndeshje miqësore për ne. Duam të fitojmë të gjitha ndeshjet. Ekipi i PSG është stervitur këtu për një javë dhe ne e dinim që do të ishte e vështirë.” – tha Marcelo pas ndeshjes.
Komplimente pati dhe për talentin Jese : “Të shohim se kush do e lërë në stol tani” – shkruan e përditshmja spanjolle Marca. Vetë Jese ne intervisten e dhene pas ndeshjes tha : “Mendoj se jam duke fituar të drejtën për të luajtur falë dhe trajnerit Ancelotti. Falenderoj trajnerin dhe Zinedine Zidane për mundësinë e dhënë.”
You must be logged in to post a comment Login
als_Latn als_Latn als_Latn eng_Latn